./data/phi0914/phi00142/phi0914.phi00142.perseus-lat1.xml
Titus Livius (Livy)
adeo enim apparatibus belli fuisse instructum, ipsis nulla parata re, ut       omnia opportuna loca praeoccupari ante ab eo potuerint, quam exercitus in       Graeciam traiceretur   spatio autem indutiarum       sumpto aecum  venturum; illum nihilo paratiorem, Romanos omnibus       instructiores rebus coepturos bellum  Boeotorum quoque se concilium arte       distraxisse, ne coniungi amplius ullo consensu Macedonibus possent   haec ut summa ratione acta magna pars senatus       adprobabat; veteres et moris antiqui memores negabant se in ea legatione Romanas       agnoscere artes:  non per insidias et nocturna       proelia nec simulatam fugam inprovisosque ad incautum hostem reditus nec ut astu       magis quam vera virtute gloriarentur, bella maiores gessisse; indicere prius       quam gerere solitos bella, denuntiare etiam interdum  finire, in quo       dimicaturi essent   eadem fide  indicatum Pyrrho regi medicum vitae eius insidiantem, eadem Faliscis       vinctum traditum proditorem liberorum   vere       haec Romana esse, non versutiarum Punicarum neque calliditatis Graecae, apud quos fallere hostem quam vi superare gloriosius fuerit             interdum in praesens tempus plus profici       dolo quam virtute; sed eius demum animum in perpetuum vinci, cui confessio       expressa sit se neque arte neque casu, sed conlatis comminus viribus, iusto ac       pio esse bello superatum   haec seniores,       quibus nova haec minus placebat sapientia; vicit tamen ea pars senatus, cui       potior utilis quam honesti cura erat, ut conprobaretur prior legatio Marci et       eodem rursus in Graeciam cum  quinqueremibus remitteretur iubereturque       cetera, uti e re publica maxime visum esset, agere  A  quoque Atilium miserunt ad occupandam Larisam in Thessalia timentes, ne, si       indutiarum dies exisset, Perseus praesidio eo misso       caput Thessaliae in potestate haberet   duo       milia peditum Atilius ab Cn Sicinio accersere ad eam rem agendam iussus   et P Lentulo , qui ex Achaia redierat, trecenti  milites Italici generis dati, ut Thebis daret operam, ut in potestate       Boeotia esset